CELEX: 32014D0408(04)
Language: fi
Date: 2014-03-27 00:00:00
Title: Komission päätös, annettu 27 päivänä maaliskuuta 2014 , organisaation Control Union Certification B.V., Alankomaat, hyväksymisestä valvontaorganisaatioksi puutavaraa ja puutuotteita markkinoille saattavien toimijoiden velvollisuuksien vahvistamisesta Euroopan parlamentin ja neuvoston asetuksen (EU) N:o 995/2010 nojalla

8.4.2014   
            
            
               FI
            
            
               Euroopan unionin virallinen lehti
            
            
               C 103/11
            
         KOMISSION PÄÄTÖS,
   annettu 27 päivänä maaliskuuta 2014,
   organisaation Control Union Certification B.V., Alankomaat, hyväksymisestä valvontaorganisaatioksi puutavaraa ja puutuotteita markkinoille saattavien toimijoiden velvollisuuksien vahvistamisesta Euroopan parlamentin ja neuvoston asetuksen (EU) N:o 995/2010 nojalla
   (2014/C 103/07)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon puutavaraa ja puutuotteita markkinoille saattavien toimijoiden velvollisuuksien vahvistamisesta 20 päivänä lokakuuta 2010 annetun Euroopan parlamentin ja neuvoston asetuksen (EU) N:o 995/2010 (1) ja erityisesti sen 8 artiklan 3 kohdan,
   sekä katsoo seuraavaa:
   
               (1)
            
            
               Euroopan komissio vastaanotti 6 päivänä kesäkuuta 2012 organisaatiolta Control Union Certification B.V., Alankomaat, hyväksymishakemuksen, jossa organisaatio ilmoitti aikovansa toimia valvontaorganisaationa kaikissa jäsenvaltioissa.
            
         
               (2)
            
            
               Euroopan komissio vahvisti vastaanottaneensa hakemuksen 6 päivänä kesäkuuta 2012.
            
         
               (3)
            
            
               Puutavaraa ja puutuotteita markkinoille saattavien toimijoiden velvollisuuksien vahvistamisesta 20 päivänä lokakuuta 2010 annetussa Euroopan parlamentin ja neuvoston asetuksessa (EU) N:o 995/2010 tarkoitetuista valvontaorganisaatioiden hyväksymistä tai niiden hyväksynnän peruuttamista koskevista menettelysäännöistä 23 päivänä helmikuuta 2012 annetun komission delegoidun asetuksen (EU) N:o 363/2012 (2) 2 artiklan 5 kohdan mukaisesti Euroopan komissio lähetti kyseisen hakemuksen 31 päivänä lokakuuta 2012 asianomaisille jäsenvaltioille, jotta ne voivat esittää huomioitansa. Huomioita esittivät säädetyn yhden kuukauden määräajan kuluessa Saksa, Ranska, Ruotsi ja Alankomaat.
            
         
               (4)
            
            
               Asetuksen (EU) N:o 363/2012 3 artiklan mukaisesti hakijaa pyydettiin 30 päivänä tammikuuta 2013 päivätyllä sähköpostiviestillä toimittamaan lisätietoja.
            
         
               (5)
            
            
               Hakija toimitti pyydetyt lisätiedot ja lähetti tarkistetun hakemuksen 25 päivänä helmikuuta 2013.
            
         
               (6)
            
            
               Brysselissä pidettiin 14 päivänä maaliskuuta 2013 valvontaorganisaatioita koskevien hakemusten arviointia varten perustetun komission ohjausryhmän kokous, jossa hakija esitteli hakemuksensa paikan päällä.
            
         
               (7)
            
            
               Asetuksen (EU) N:o 363/2012 3 artiklan mukaisesti hakijaa pyydettiin 5 päivänä huhtikuuta 2013 päivätyllä sähköpostiviestillä toimittamaan lisätietoja ja selvennyksiä.
            
         
               (8)
            
            
               Hakija toimitti pyydetyt lisätiedot ja selvennykset 3 päivänä toukokuuta 2013.
            
         
               (9)
            
            
               Kolmas asetuksen (EU) N:o 363/2012 3 artiklan mukainen lisätieto- ja selvityspyyntö lähetettiin hakijalle 18 päivänä heinäkuuta 2013 päivätyllä sähköpostilla.
            
         
               (10)
            
            
               Hakija vastasi kysymyksiin ja toimitti pyydetyt lisätiedot 3 päivänä syyskuuta 2013 päivätyllä sähköpostiviestillä.
            
         
               (11)
            
            
               Viimeinen asetuksen (EU) N:o 363/2012 3 artiklan mukainen lisätieto- ja selvityspyyntö lähetettiin hakijalle 4 päivänä joulukuuta 2013 päivätyllä sähköpostilla.
            
         
               (12)
            
            
               Hakija vastasi kysymyksiin ja toimitti pyydetyt lisätiedot 4 päivänä joulukuuta 2013 päivätyllä sähköpostiviestillä.
            
         
               (13)
            
            
               Hakijan toimittamien asiakirjojen perusteella ohjausryhmä tuli 19 päivänä joulukuuta 2013 siihen tulokseen, että hakemus täyttää asetuksen (EU) N:o 995/2010 8 artiklan 2 kohdassa vahvistetut vaatimukset, ja komissio voi hyväksyä hakijan valvontaorganisaatioksi.
            
         
               (14)
            
            
               Euroopan komissio on arvioinut kaiken toimitetun asiakirjanäytön perusteella, täyttääkö hakija asetuksen (EU) N:o 995/2010 8 artiklan 2 kohdassa vahvistetut vaatimukset, ja katsoo, että Control Union Certification B.V., Alankomaat, Meeuwenlaan 4–6, 8011 BZ Zwolle, täyttää asetuksen (EU) N:o 995/2010 8 artiklan 2 kohdan mukaiset vaatimukset,
            
         ON PÄÄTTÄNYT SEURAAVAA:
   1 artikla
   Hyväksytään Control Union Certification B.V., Alankomaat, Meeuwenlaan 4–6, 8011 BZ Zwolle, valvontaorganisaatioksi asetuksen (EU) N:o 995/2010 8 artiklan 3 kohdan mukaisesti.
   2 artikla
   Ympäristöasioiden pääosaston pääjohtajaa pyydetään varmistamaan, että hakijalle ja kaikkien jäsenvaltioiden toimivaltaisille viranomaisille ilmoitetaan tästä päätöksestä ja että tämä päätös julkaistaan komission verkkosivuilla viipymättä.
   
      Tehty Brysselissä 27 päivänä maaliskuuta 2014.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 295, 12.11.2010, s. 23.
   
      (2)  EUVL L 115, 27.4.2012, s. 12.